На основу члана 7. Одлуке о Априлској награди града Шапца (,,Службени лист града Шапца“ број 9/2015), Комисија за доделу Априлске награде града Шапца, дана 30. марта 2023. године, објављује

**ПOЗИВ**

**за достављање предлога кандидата**

**за доделу Априлске награде града Шапца за 2023. годину**

 Априлска награда града Шапца додељује се поводом Празника града Шапца – 22. априла, заслужним појединцима, предузећима, институцијама и установама. Априлска награда, додељује се у три категорије, за изузетне доприносе у следећим областима:

* Укупан развој и промоција града Шапца;
* Развој демократских вредности и поштовање људских права и слобода;
* Развој села, пољопривреде и месних заједница као средишта одлучивања људи о побољшању услова свога живота и рада.

 Право предлагања кандидата за Априлску награду града Шапца имају сва правна и физичка лица са територије града Шапца. Предлози морају бити образложени и треба да садрже довољно елемената за оцену достигнућа или остварења кандидата предложених за доделу Априлске награде града Шапца. У предлогу је обавезно назначити за коју од категорија је предложена кандидатура.

 Предлози се достављају Комисији за доделу Априлске награде града Шапца, на адресу: Градска управе града Шапца, Господар Јевремова 6, Шабац, или на мејл адресу grad@sabac.org, са назнаком: *Позив за предлагање кандидата за доделу Априлске награде града Шапца за 2023. годину*.

Предлоге доставити до 14. априла 2023. године.

 **КОМИСИЈА ЗА ДОДЕЛУ АПРИЛСКЕ НАГРАДЕ ГРАДА ШАПЦА**

 **Број: 119-00-76/2023-13**

 **ПРЕДСЕДНИК КОМИСИЈЕ**

 **Др Александар Пајић**